XI TABULAE PHYSIOGNOMICAE EXPLICATAE. XII 
Frustra Europaeus circumspicit in hoc labyrintho 
viridi notas plantarum formas, in quibus oculus quodam 
modo queat acquiescere. Omnia ei apparent nova et 
ipsa Nopalearum forma, quae curiositate in patria jam 
sunt factae indigenae, hic discedit dimensionum ingenti 
maguitudine ab omnibus, quae antea in Europa con- 
spexerat. In truncis arborum senescentibus ac semiputridis 
aut in eminente quodam pyropoecili granitis stipite invenit 
Cactum phyllanthum vel alatum, qui ingenti ambitu 
pedes quindecim complectitur nec minus frondibus co- 
piosis quam florum purpura flagrante aut candido splen- 
dore stuporem excitat. 
Ecce, quod iterum testatur silvarum istarum vim 
vegetationis non defessam, grandissima Anthurii folia, 
quae íanta quantum scutum Achillis e vetustissima illa 
fico dependent. Non nisi ab ingentibus caespitibus 
Bromeliae Karatas, Pinguin, Acanga rel. superantur, 
qui fortasse ex quinquaginta annis in vetusto caudice 
Crataevae Tapiae aut Moldenhawerae, Hymenaeae aut 
Fici firmiter sese insuxerunt et parasiti ipsi parvis rur- 
sum Jungermanniis utpote parasitis locum praebuere in 
foliis firmis. Hae Bromeliae parasiticae non eos boni 
saporis praebent fructus, quos Ananas humi crescens, 
sed foliis praelongis offerunt materiam filo firme ducendo 
aptissimam et in multis silvis fontium expertibus aesti- 
mantur a viatore propter aquam, quam in foliorum com- 
plicatorum parte infima asservant, quaeque etsi saepe 
iusectis et ranis foedata sitientis viatoris potest reficere 
vires. Iu intervallis radicum horum epiphytorum multi 
minores consederunt parasiti. Hic conspicies multas 
species Polypodiorum e. g. vacciniifolium, sepultum, 
tectum, Phyllitidem, Acrostichum serratifolium, multa 
Asplenia, Hymenophylla et Trichomanes interque ea 
Vohiriam aphyllam, stirpem omnino. flavam ex ordine 
Gentianearum, quae non petit patentia Alpium arva, sed 
vetustorum truncorum occultos putridosque recessus. 
Sic igitur vere hie cernitur natura ea, quae omnia im- 
plet; quocunque enim vertis oculos, vitam invenies vi- 
talem et spiritum cuncta impellentem. In umbra virgul- 
torum luxuriant Hypoxidis bella species floribus flave- 
scentibus et passim inter saxa species Amaryllidos ma- 
guificae (.4. psittacina, aulica, calyptrata , Reginae), 
inter quas parvae Cyperaceae, uti Mariscus umbellatus, 
Dichromen a, Cyperi complures, caespites Scleriarum fo- 
liis margine acutissimo armatis. Ibi Graminearum variae 
eminent species, uti Pharus latis insignis frondibus et 
Panica longe ramosa, uti P. frondescens, divaricatum ; 
aliis locis vepres immiscentur late patentes Marantarum 
lentarum. In madidarum rupium frigidiuscula umbra 
Filicum vides diversissima genera, amplis caespitibus 
luxuriantia: Nephrodia, Scolopendria, Marattias, Da- 
nacas, Lomarias, alia multa ut taceam. Locis autem 
siccioribus Aneimiae, Cheilanthes, Lindsaeae variae 
propullulant, ita quidem ut facile dixerim, me Filicum 
genera nusquam alibi vidisse frequentiora, quam in 
silvis illius regionis primitivis. Tum inveniuntur silvae 
inferiori immixtae Acanthaceae pulchrae, florum ma- 
guitudine et variis colorum picturis splendentes atque 
folia magna et succosa, flores grandes et magnifici © 
familiis Scitaminearum, Amaryllidearum, Begonia- 
cearum, Gesneracearum. Silvae inferioris virgulta 
ramis dense sparsis efficiunt Piperaceae variae, Schnel- 
lae duae species, Triptolemea montana, Machaerium 
secundiflorum et villosum, Tetramerium, Solena, 
Psychotria, Croton, Aegiphila, Lantana, Vanillosma, 
Pilocarpus, Sebastiania, Gymnanthes, Citrosma, Tri- 
gonia, Calypso, Anthodon et variae Melastomaceae, 
et vagis amplexibus Davilarum, Clematidis, Anabaenae, 
Triopteridum, Banisteriarum, Bignoniarum contexun- 
tur, quum alia sarmenta, maxime ex ordine Asclepia- 
dearum, foliis floribusque carentia, funium instar cras- 
sorum a caudicibus arborum celsarum aut stricta aut 
contorta devolvantur et denique ipsa radicantia textu= 
ram effingant impenetrabilem. 
Ubique viatori occurrit vita laete pullulans. Fo- 
lia splendent copia succosa, magnitudine grandi, va- 
riis formis. Flores et fructus figura, odore, colore, 
magnitudine ita discedunt, ut botanicus quo primum 
advertat animum nesciat. Hic detinetur floribus ma- 
gnificis colore igneo Stifftiae chrysanthae, cujus an- 
thodia pugillaria uti lumen remotum splendent per 
silvae umbras virides; istic ad rivum capitur mira 
structura et coloris variatione Heliconiarum , quarum 
spathae colorum splendore certant cum pennis psittaco- 
rum aut delectatur fulgore holoserico foliorum et grata 
purpura, colore flavo hyacinthinove florum Phrynü ze- 
brini, violacei flavescentis, aliorumque hujus generis. 
Hic retinet. virgultum Spixiae Leandri (Peridii 
nomine quoque descriptae, stirpis ex ordine Euphorbia- 
cearum), involucro mire globoso hinc rimoso ornatae, 
istic Psychotria calyce magno, flaventis auri, aut Coc- 
cocypselum pulchellum baccis splendide caeruleis; aut 
Augustae attenuatae frutices corollarum rubore splen- 
dentes, frutices densi Vanillosmatum, quae de ramis 
longe porrectis suavissimum effundunt odorem, aut arbor 
Huberiae jucundae, petalis tenerrimis albis et stamini- 
bus aureis ornata, aut Ficus, in cujus umbra densissima 
multitudo Orchidearum variarum (Catasetum floribun- 
dum, semiapertum, cristatum, Oncidium flexuosum, 
Maxillariam Harrisoniae, Octomeriam serratifoliam, 
Epidendrum ellipticum, Cattleyam Forbesii et inter- 
mediam, Brassavolam tuberculatam et Stanhopeas 
nomino, omnes mirae structurae et coloris) parasitice 
consedit. In solo deprehendit botanicus corollas de- 
cussas Lecythidos vel Eschweilerae et quum singula- 
rem hujus floris structuram admiratus altam respiciat 
arborem, de qua sit fortasse oriundus, animadvertit, vix 
fieri posse, ut per dense implicatos flexus Banisteria- 
rum, Bignoniarum et Serianarum lentarum, Feuilleae 
cordifoliae et funium firmorum frondibus carentium, qui 
rudentum modo circa malum tenduntur, penetret ad cau- 
dicem illius floris genitorem, qui radicibus multum solo 
emineutibus atque trunco plus centum pedes assurgente 
et magnam partem simplice nec non nisi in summo fa- 
stigio coma fastigiato-corymbosa coronato testatur qua- 
tuor quinqueve saeculorum aetatem. 
